NYT - MENOSSA
SIVUT KOKO AJAN TYÖN ALLA. TEIN ITE JA SÄÄSTIN. T:Jalmari
KAUPUNKIKUUNNELMA/ESITYS
SYKSY 2018 julkisessa tilassa (Helsinki)
EPÄKUOLLEET - syrjäytyneiden aamunkoitto
Usein kauhuelokuvat käsittelevät toiseutta hirviömäisenä uhkana yhteiskuntajärjestelmälle sekä yksittäisen ihmisen maailmankuville/arvoille. Uhka ei ole mihinkään yksiselitteiseen tyyliin tai ideologiaan pukeutunut "Paha", vaan paha voi ilmetä kenessä tahansa. Oleellista on se, että uhka tulee yhteiskunnan sisältä, ei ulkoa. Ei ole ulkopuolista henkilöä tai hirviötä, joka saapuisi tuhoamaan, vaan uhka onkin lähellä. Uhkana on kuka tahansa meistä ja siksi uhka niputetaan massaksi: muut ihmiset niputetaan samaan kategoriaan, samanlaiseksi massaksi ilman yksilöllisiä piirteitä.
Esitys aavistelee yhteiskunnan vihaa, siellä syvällä olevaa ja siellä koko kehittyvää vihaa. On aina vaan vaikeampaa erottaa olennaista epäolennaisesta, sillä mieli ei jäsennä maailmaa enää pelkästään tarinoina ja kiinteinä merkityksinä, vaan hajautuneena, sinne tänne singonneina merkityksinä. Ja kun asiat, sanat, tyylit ja merkitykset ovat kaikki niin ladattuja, ettei niiden väliset erot tahdo erottua kaiken sen affektiivisen kuonan alta, on vaikeaa ymmärtää mikä on oikein ja mikä on väärin.
Epäkuolleet esitys tarkastelee ympäröivää maailmaa - kuin konsanaan kauhuelokuva.
LISÄÄ Epäkuolleet INFOA
ESITYS/TAPAHTUMA
JOULUKUU 2018 Höyhentämössä
THE FIRST MONUMENT OF HOMO SAPIENS
Monumentti rakentuu kolmesta osasta:
1. OlohuoneRockfestivaali
Festivaalien ennakkotietona voidaan kertoa, että pääesiintyjinä ovat KUOLIO ja ARTSI.
Muut festivaaliesiintyjät varmistuvat syksyn aikana ja niistä tiedotetaan jokaisen festivaalin kohdalla erikseen.
Festarialueelle ei omia juomia ja kaikki joilla ei ole rannekkeita, poistetaan alueelta välittömästi.
Festivaalin kesto 30 minuuttia.
2. Juoksen kierrän saaren - livekuunnelma
Miten kirjoittaa järjettömästä vihasta ja väkivallasta? Sellaisesta, josta puhuminen ja jonka sanoittaminen paljastaa vain oman mahdottomuutensa - jokainen sana on kuin oksentaisi suuhunsa.
Silti Markus Leikola on halunnut kirjoittaa oikeasta tapahtumasta, oikeasta väkivallasta, oikeasta terrorista.
Juoksen kierrän saaren -runoelmassa Leikola kurottuu sanojen taakse, sanoilla ja sanoista huolimatta. Hän kirjoittaa runoelman, joka alkaa siitä, missä faktat loppuvat.
Ja Olavi Uusivirta säveltää tekstin, luo foneettisen aistimussommitelman, puheen aistittavan osan notaation, kielen ruumiin koreografian - näin myös itse esitystilanne hapuilee sinne sanojen taakse, sanoista huolimatta ja niiden kanssa.
3. KOLMAS MAAILMANSOTA - kauhea esitys klovneilla
KOLMAS MAAILMANSOTA on esitys, joka kuvittelee maailman viimeisimmät ihmiset. Ei ole väliä, että onko heitä kaksi, kolme tai viisi miljardia - joka tapauksessa he ovat viimeiset. Klovnit ovat viimeiset Homo Sapiensit ja he haluaisivat elää normaalisti, mutta he eivät osaa selvitä elossa. Homo Sapiens on ihmislaji, joka ei tunnistanut omaa mahdottomuuttaan.
Klovnit tajuavat tämän, mutta heillä ei ole mitään välineitä ratkaista asiaa. On aivan kuin klovnit pyytäisivät saliin saapuneilta henkilöiltä anteeksi - tällaisia meistä tuli - ja jatkavat kuin pakotettuina elämäänsä.
LISÄÄ First Monument of HS INFOA